**Viljandi linna 2018. aasta eelarve II lugemine volikogus**

**Seletuskiri**

Viljandi linna 2018. aasta eelarve II lugemisele esitamisel on linnavalitsus nii eelarve eest vastutajate taotluste alusel kui ka koalitsiooni koosolekul kokkulepitule tuginedes teinud mitmeid muudatusettepanekuid, milledel kõigil on katteallikas ja eelarve on peale muudatuste sisseviimist endiselt tasakaalus.

Muudatusettepanekuid tegi 5. jaanuariks 2018. aastal SDE saadikurühm, linnavalitsus arutas neid 8. jaanuari istungil ja eelnõule on lisatud linnavalitsuse protokolliline otsus ettepanekute kohta.

Järgnevalt on II lugemisele esitatud eelnõus kajastatud muudatusettepanekud toodud eelarveosade kaupa.

**Põhitegevuse tulude muudatused**

|  |  | **I lugemine** | | **II lugemise muudatused** | | | **Lõplik eelarve II lugemine** | | | |
| --- | --- | --- | --- | --- | --- | --- | --- | --- | --- | --- |
|  | **Kirje nimetus** | **2018. a eelarve omavahelis-tega kokku** | **2018. a eelarve omavahelis-teta kokku** | **Mitte-**  **sihtraha muuda-tused** | **Sihtraha muuda-tused** | **2018. a eelarve II lugemine mitte-sihtraha** | | **2018. a eelarve II lugemine sihtraha** | **2018. a eelarve II lug omavahe-listega kokku** | **2018. a eelarve II lug omavahe-listeta kokku** |
| **PÕHITEGEVUSE TULUD KOKKU** | | **23 029 738** | **22 543 769** | **425 393** | **1 024 905** | **18 055 204** | | **6 424 832** | **24 480 036** | **23 994 067** |
| 30 | **Maksutulud** | **12 343 000** | **12 343 000** | **235 000** | **0** | **12 578 000** | | **0** | **12 578 000** | **12 578 000** |
| 32 | **Tulud kaupade ja teenuste müügist** | **3 302 011** | **2 816 042** | **190 393** | **0** | **3 492 404** | | **0** | **3 492 404** | **3 006 435** |
| 3500, 352 | **Saadavad toetused tegevuskuludeks** | **7 366 727** | **7 366 727** | **0** | **1 024 905** | **1 966 800** | | **6 424 832** | **8 391 632** | **8 391 632** |
| 3825, 388 | **Muud tegevustulud** | **18 000** | **18 000** | **0** | **0** | **18 000** | | **0** | **18 000** | **18 000** |

Põhitegevuse tulude maht kasvab II lugemisel 1 450 298 eurot, sellest 1 024 905 eurot moodustab sihtrahade lisamine eelarvesse ja 425 393 eurot mittesihtrahade suurendamine.

Maksutulude osas on muudetud tulumaksulaekumise prognoosi 235 000 eurot arvestades asjaolu, et 2017. aasta tegelik laekumine saab olema eelarvestatust suurem. Uus arvutus on tehtud samuti +5% kasvuga võrreldes eelneva aastaga ja endiselt on arvestatud maksu eraldamise protsendi kasvuga 11,60%lt 11,84%ni.

Tuludes kaupade ja teenuste müügist kajastub +200 000 eurot Järveotsa elamukvartali kinnistute hoonestusõiguse müügitulu, samuti +693 eurot Linnaraamatukogu viiviste tulu suurenemist (tõhusam tegelemine võlglastega inkassoteenuse abil) ja -10 300 eurot Sakala Keskuse kommunaalteenuste vahendamise tulu vähendamist, sest pindade kasutamine ja käsutamine on muutunud (Sakala Keskus ei vahenda enam teenuseid Linnaraamatukogule, kinnisvara haldusameti tööle hakkamisega seoses on tarbimisteenuste lepingud tehtud otse Linnaraamatukoguga).

Saadavates toetustes tegevustuludeks on kasv 1 024 905 eurot, millest toetusfondi summade täpsustamine moodustab 998 160 eurot (üldhariduskoolide ja lasteaedade õpetajate palgafondideks, huvihariduse ja hariduse tugiteenuste toetuseks). Riigilt saadavad summad ei ole veel lõplikult kinnitatud, eelarvemuudatused on tehtud eelnõu koostamise ajal teadaolevate andmete alusel.

Tasandus- ja toetusfondi 2018. a esialgsed tulude eelarved on:

|  |  |
| --- | --- |
| **Rea nimetus** | **2018. a eelarve II lugemine kokku** |
| Riigitoetus lõige 1 - Tasandusfond | 1 891 800 |
| Riigitoetus lõige 2 – Toetusfond: |  |
| Haridustoetus | 3 976 013 |
| 1-9 kl. õpilaste toitlustamine | 347 900 |
| Huvitegevuse toetus | 81 523 |
| Haridusteotus lasteaiaõpetajatele | 295 434 |
| Haridustoetus tugiteenustele | 332 388 |
| Riigilt teedehoiuks | 326 001 |
| Riigilt jäätmehoolduse korraldamiseks | 27 906 |
| Riigilt perekonnaseisutoimingute korraldamise toetus | 26 172 |
| Toimetulekutoetus | 189 599 |
| Sotsiaalteenuste korraldamise toetus | 26 108 |
| Riiklik matusetoetus | 59 141 |
| Asendushoolduse toetus | 164 558 |
| Peretoetuste väljamaksmise korraldamise toetus | 3 037 |
| Vajaduspõhine peretoetus | 27 630 |
| Raske ja sügava puudega laste hoiuks toetusfondist | 64 244 |
| **Kokku** | **7 839 454** |

Toetusfondi summad kajastuvad samas suuruses ka põhitegevuse kulude eelarves.

Muude toetuste eelarved kasvavad 26 745 eurot seoses hallatavate asutuste rohkem kui kümne erineva projekti sihtrahastusega 2018. aastal, mida eelarve I lugemisel veel teada ei olnud.

**Põhitegevuse kulude muudatused**

Põhitegevuse kulude maht kasvab II lugemisele esitamisel 967 172 eurot, sellest +1 024 905 eurot moodustab sihtrahade kulude lisamine eelarvesse ja -57 733 mittesihtrahade kulude vähendamine.

|  |  | **I lugemine** | | **II lugemise muudatused** | | | | **Lõplik eelarve II lugemine** | | | |
| --- | --- | --- | --- | --- | --- | --- | --- | --- | --- | --- | --- |
|  | **Kirje nimetus** | **2018. a eelarve omavahe-listega kokku** | **2018. a eelarve omavahe-listeta kokku** | **Muuda-tused mitte-**  **sihtraha** | **Kärbe -2,5% majan-damis-kuludes** | **Muuda-tused sihtraha** | **2018. a eelarve II lugemine mitte-sihtraha** | | **2018. a eelarve II lugemine sihtraha** | **2018. a eelarve II lug omavahe-listega kokku** | **2018. a eelarve II lug omavahe-listeta kokku** |
| **PÕHITEGEVUSE KULUD KOKKU** | | **22 812 864** | **22 326 895** | **128 963** | **-186 696** | **1 024 905** | **17 355 204** | | **6 424 832** | **23 780 036** | **23 294 067** |
|  | sh antavad toetused | 1 416 381 | 1 416 381 | 638 899 | 0 | 0 | 1 596 885 | | 458 395 | 2 055 280 | 2 055 280 |
|  | sh muud tegevuskulud | 21 396 483 | 20 910 514 | -509 936 | -186 696 | 1 024 905 | 15 758 319 | | 5 966 437 | 21 724 756 | 21 238 787 |

Sihtrahade muudatused võrduvad põhitegevuse tulude vastavate eelarvete kasvuga (vt täpsemalt eelmisel lk).

Antavate toetuste eelarvete muutusest on +625 339 eurot tingitud hooldekodude teenuste eest tasutavate summade kajastamisega antava toetusena – varem olid need tegevuskulude eelarves.

Eelarveridade vahelise ringitõstmise tulemusena vähenevad samas summas muud tegevuskulud. Antavate toetuste teised muudatused on + 3000 eurot Viljandimaa Omavalitsuste Liidule tasutavate summade eeldatavat kasvu, + 8960 eurot Viljandimaa Ühistranspordikeskuse liikmemaksuks ja +1600 eurot Noortevolikogu projektitoetuste eelarve suurendamist (kokku nüüd 10 000 eurot, esimest korda kolmepäevane projektikonkurss, mille tulemusena noored saavad oma ideedega jõuda reaalsete projektideni).

Muude tegevuskulude muudatusest -625 339 eurot moodustab hooldekodude teenuse eest tasutavate summade viimine antavate toetuste reale. +115 403 eurot on eelarve kasv ja olulisemad muudatused kajastatud järgnevalt:

|  |  |
| --- | --- |
| **II lugemisel eelarvesse lisatud** | **Summa** |
| Huvikoolide õpetajate töötasu tõus +5% jaanuarist, I lugemise otsus oli +5% septembrist 2018 | 29 140 € |
| Kultuuritöötajate töötasu tõus (Linnaraamatukogu, Sakala Keskus, Spordikeskus ja Nukuteater +5% jaanuarist, I lugemise otsus oli +5% septembrist 2018 | 17 806 € |
| Ringijuhtide palgafondide kasv üldhariduskoolides +5% jaanuarist (võrdne kasvuprotsent huvikoolide õpetajatega) | 8 800 € |
| Raekoja I korruse saali remondikulud (riigilt ületulevate kohustuste täitmiseks, algselt 2017. aastasse planeeritud tööd lükkusid 2018. a jaanuari ja seepärast tuleb kulud üle tuua 2018. a eelarvesse) | 28 585 € |
| Männimäe lasteaiale neljale rühmale garderoobikappide ostmine | 8 020 € |
| Krõlli õppehoone sõime mänguväljakule kiige ja liumäe soetamine | 11 723 € |

Tegevusalade vahel on ringi tõstetud majandusvaldkonnast keskkonnakaitse valdkonda 288 889 eurot, mis tuleneb teede ja tänavate hoolduse ning avalike tualettide hooldusega seotud kulude kajastamisega vastavalt riigi poolt kehtestatud uutele reeglitele.

2018. aasta algusel otsustas koalitsioon peale tulevaste perioodide investeerimisprojektide tulude ja kulude ning laenuvõimekuse analüüsi, et ilma põhitegevuse kulude kärpimiseta ei ole planeeritud objektide rahastamine linnaeelarvest reaalne. Seepärast kajastub juba 2018. aasta eelarve II lugemise muudatusettepanekutes kärbe majandamiskulude mittesihtraha osas 2,5%. Millistel ridadel täpsemalt kärpeid tehakse, otsustab linnavalitsus alaeelarvete kinnitamise ajaks, tegevusalade põhiselt on kärpesummad toodud seletuskirja lisatabelis. Kärbete summa -186 696 ületab põhitegevuse kulude mittesihtraha muudatuste summa +128 963 eurot 57 733 euroga.

Põhitegevuse tulem on eelnõu II lugemisele esitamisel 700 000 eurot.

**Investeerimistegevuse eelarved**

Sihtrahastuse osas on nii tuludes kui ka kuludes investeeringusummade suurenemine 330 183 eurot ning mittesihtraha osas põhivara soetuses suurenemine 23 062 eurot ja intressikulude eelarve vähenemine 14 447 eurot.

Eelnõu II lugemisele esitamiseks korrigeeriti investeeringuobjektide nimekirja arvestusega, et ka tulevatel aastal oleks võimalik objektide rahastamine tagada. Mitmete objektide esialgselt planeeritud ajakava muudeti.

Järgnevalt on kajastatud 2018. aasta investeeringuobjektid ja nende eelarvetes tehtud muudatused:

|  |  |  |  |  |  |
| --- | --- | --- | --- | --- | --- |
| **Rea nimetus** | **2018. a eelarve I lugemine** | **II lugemise muudatused mittesihtraha** | **II lugemise muudatused sihtraha** | **II lug kulud kokku** | **II lug tulud kokku** |
| Lasteaed Männimäe hoone rekonstrueerimine energiatõhususe meetme sihtraha toel | 0 | 365 963 | 434 037 | **800 000** | 434 037 |
| Leola 12a rekonstrueerimine (2018. aastase jäänud tööde osa) | 0 | 10 000 |  | **10 000** | 0 |
| Paalalinna Kooli hoone rekonstrueerimine | 3 150 000 |  |  | **3 150 000** | 2 016 000 |
| Pärnu mnt - Kantremaa PKT (kogu eelarve toodud 2018. aastasse) | 1 280 535 | 128 053 | 85 027 | **1 493 615** | 935 302 |
| Spordihoone vana osa remont (algselt projekteerimises kajastatud summa) | 0 | 150 000 |  | **150 000** | 0 |
| Teede remont, pindamine | 255 000 |  |  | **255 000** | 0 |
| Järveotsa arenduse ettevalmistustööd | 100 000 |  |  | **100 000** | 0 |
| Koolistaadionite rekonstrueerimine | 0 | 10 000 |  | **10 000** | 0 |
| Projekteerimine 2018. a (sh Järveotsa, LA Männimäe, LA Mängupesa), Uus tn ja Spordihoone ning LA Männimäe summa vähendatud, sihtraha Männimäe projektiks | 558 000 | -309 450 | 9 450 | **258 000** | 9 450 |
| Linnaraamatukogu laenutusautomaat | 16 800 |  |  | **16 800** | 0 |
| Kaasava eelarve menetluse tulemusel rajatav objekt | 30 000 |  |  | **30 000** | 0 |
| Investeeringute reserv – hangete kallinemise või lisanduvate objektide jaoks | 0 | 226 546 |  | **226 546** | 0 |
| Korv- ja võrkpalliplatside rekonstrueeri-mine, Keskerakonna regionaalne investeeringutoetus (algselt kajastatud majandamiskuludes, linn lisas omaltpoolt 10 000 eurot, üle toodud ka eelmise aasta sihtraha) | 0 | 10 000 | 20 000 | **30 000** | 20 000 |
| Riia mnt liiklusohutuse suurendamine KE regionaalne investeeringutoetus (linn lisas omaltpoolt 10 000 eurot) | 10 000 | 10 000 |  | **20 000** | 10 000 |
| Viljandi Lasteaed Krõllipesa Mängupesa õppehoone rekonstrueerimine (ehitus-periood lükkus 2019-2020 aastasse) | 821 381 | -593 050 | -228 331 | **0** | 0 |
| Kindral Johan Laidoneri monumendi ümbruse korrastamine ja kivikatendi paigaldamine | 0 | 15 000 | 10 000 | **25 000** | 10 000 |
| Kultuuriministeeriumilt Linnastaadioni rekonstrueerimise toetuse järelmaks |  |  |  |  | 95 867 |
| **Kokku** | **6 221 716** | **23 062** | **330 183** | **6 574 961** | **3 530 656** |

Intressikulude eelarves on vähenemine 14 447 eurot ning see on seotud koolihoonete kapitalirentide summade ringitõstmisega - nimelt olid maksete käibemaksuosad eelnõu esimesel lugemisel osaliselt kajastatud investeerimistegevuse osas, nüüd on summad tõstetud põhitegevuse kuludesse ja finantseerimistegevusse. Riigi Kinnisvara AS-iga sõlmitud kapitalirendilepingute 2018. aasta täpsustatud graafikud esitati linnale detsembris ja II lugemisel on kõik maksete komponendid üle vaadatud ja viidud vastavusse graafikutega.

**Finantseerimistegevuse eelarved**

Võetava laenu summat on vähendatud 1 000 000 eurot ja seda seoses algselt planeeritust suurema põhitegevuse tulemi ning aastavahetuse jäägiga. Laenusumma on 2018. aastal 2 300 000 eurot ja linna netovõlakoormus 2018. aasta lõpus arvestuslikult 53,40%. Vaba netovõlakoormust jääb 1,5 miljonit eurot ning võlakohustuste kogusumma on 2018. aasta lõpus eeldatavalt 12,3 miljonit eurot.

Kohustuste tasumise eelarvet on korrigeeritud 3 909 eurot suuremaks. Vastavalt koolihoonete kohta detsembris laekunud Riigi Kinnisvara AS-i 2018. a kapitalirentide täpsustatud andmetele on põhiosade tagasimaksed viidud vastavusse graafikutega ning summad õigetele ridadele ringi tõstetud.

**Likviidsete varade muutus**

Aastavahetuse jääk oli 2 029 398 eurot, mis on 529 398 eurot suurem algselt planeeritust. 2017. aasta tekkepõhise eelarve täitmine selgub alles lähikuudel, mil laekuvad 2017. aasta viimaste kuude kuluarved. Esmane ülevaade eelarve täitmise kohta esitatakse 25. jaanuaril kvartaliaruandega ja avalikustatakse ka linna veebilehel, lõplik aruanne on majandusaasta aruande kohustuslik osa, sealhulgas kajastatakse majandusaasta aruandes erinevused eelarve ja täitmise vahel.

Eelnõu koostamise ajal saab põhiliste aastavahetuse jäägi summa mõjuritena välja tuua tulumaksu enamlaekumise, küttekulude jäägi seoses tavapärasest soojemate talvekuudega, reservfondi kasutamata osa, eelarves kavandatud, kuid 2017. aastal mittealustatud Paalalinna koolihoone rekonstrueerimise ja Kantremaa PKT projekti ehituse.

Seletuskirja koostaja

(allkirjastatud digitaalselt)

Marika Aaso

rahandusameti juhataja

08.01.2018